open-index/open-wikipedia-markdown huggingface dataset:
Midnight City

**Midnight City** on ranskalaisen elektronista musiikkia soittavan yhtyeen M83 kappale. Se julkaistiin ensimmäisenä Ranskassa yhtyeen kuudennen, Hurry Up, We're Dreaming-studioalbumin johdantosinglenä 16. elokuuta 2011. Kappaleen sanoittivat Anthony Gonzalez, Yann Gonzalez, Morgan Kibby ja Justin Meldal-Johnsen. Kappale koki kansainvälisen menestyksen, päästyään Ranskan singlelistan sijalle kahdeksan sekä Billboardin Alternative Songs ja Rock Songs-listoille. Sen johdosta kun kappaletta käytettiin televisiokanava TF1:n lopputunnusmusiikkina UEFA Euro 2012-kilpailun jälkeen se nousi Ranskan latauslistan ensimmäiselle sijalle. Muualla "Midnight City" sai menestystä Isossa-Britanniassa vuonna 2012 sen jälkeen kun se valittiin televisio-ohjelma Made in Chelsean tunnuskappaleeksi ja käytettiin BBC:n vuoden 2012 Lontoon kesäolympialaisten taustamusiikkina; se onnistui pääsemään Britannian singlelistan sijalle kolmekymmentäneljä.

## Lähteet
Miss Piggy

**Miss Piggy**  on  keskeinen nukkehahmo Muppetit ja The Muppet Show -televisiosarjoissa. Miss Piggy on sika, joka on vakuuttunut siitä, että hänet on tarkoitettu tähteyteen, ja minkään ei tule seistä hänen tiellään. Hän on esiintyessään varsin viehättävä, mutta voi hetkessä raivostua, jos tuntee olonsa loukatuksi.

## Elämäkerta
Vaatimattomissa oloissa kasvanut Miss Piggy sai esitystoiminnan voittamalla Miss Bogen County -kauneuskilpailun, jonka voitettuaan hän myös tapasi Kermitin ensimmäistä kertaa. Tämä tapahtui elokuvassa Muppet-elokuva. Vuonna 1976 Miss Piggy aloitti kuorossa Muppet Show’ssa.  Miss Piggyn karisman ja kirjekurssilta opitun karaten vuoksi häntä niin pelätään kuin palvotaankin. Piggyn ura laajeni televisioerikoisuuksiin, kotivideoihin ja kirjoihin.

Miss Piggy näytteli kahta säännöllistä roolia Muppet Show’n luonnoksissa: "Eläinsairaalassa" roolina oli hurmaava sairaanhoitaja ja "Siat Avaruudessa" -luonnoksessa perämies Piggy.
Hussain Shah Syed

**Hussain Shah Syed** (Urduksi سيد حسين شاه, s. 14. elokuuta 1964) on pakistanilainen nyrkkeilijä, joka voitti pronssimitalin miesten keskiraskaassa sarjassa vuoden 1988 kesäolympialaisissa Soulissa. Shah on vapaapainija Muhammed Bashirin lisäksi ainoa henkilökohtaisen lajin mitalin olympialaisissa saanut pakistanilaisurheilija. Tämän johdosta vuonna 1989 Shah sai Pakistanin hallitukselta Sitara-i-Imtiaz-mitalin. Nykyisin Shah toimii nyrkkeilyvalmentajana Japanissa.

## Lähteet
Aliu Djaló

**Aliu Djaló** (s. 5. helmikuuta 1992 Bissau, Guinea-Bissau) on guineabissaulaissyntyinen portugalilainen jalkapalloilija, jonka nykyinen seura on islantilainen UMF Njarðvík. Hän on pelipaikaltaan keskikenttäpelaaja, joka pelaa useimmiten keskikentän pohjalla.

## Seurajoukkueura
Djaló edusti vuodet 2003–2007 Boavista FC:n nuorten joukkueita, pelaten yhden kauden myös Pasteleirassa. Vuonna 2007 lupaavana pidetty Djaló siirtyi Englannin valioliigan Chelsea FC:hen siirtosummalla, joka nousisi mahdollisesti viiteen miljoonaan puntaan riippuen esiintymisistä edustusjoukkueessa.. Hän pelasi kuitenkin Chelseassa vain pääosin nuorten joukkueissa eikä debyyttiä edustusjoukkueessa koskaan tapahtunut.

Tammikuussa 2012 Djaló siirtyi Kyproksen jalkapalloliigan AEL Limassoliin, jossa hän voitti kaudella 2011–2012 sarjan mestaruuden. Djaló pelasi limassolilaisseurassa neljä ottelua ilman maaleja.

Vuonna 2013 Djaló siirtyi kotimaansa Primeira Ligan CS Marítimoon, jossa hän ei kuitenkaan pelannut yhtään ottelua ja matka jatkui helmikuussa 2014 Romanian pääsarjan Liga I:n Gaz Metan Mediașiin. Loppukauden aikana Djaló pelasi romanialaisseurassa kolme ottelua. Elokuussa 2014 hän siirtyi lainalle Puolan toiseksi korkeimman sarjatason MKP Pogoń Siedlceen, jossa hän esiintyi kahdessatoista sarjaottelussa syyskauden aikana. Helmikuussa 2015 Djaló siirtyi Ykkösen PS Kemi Kingsiin kauden 2015 kattavalla lainasopimuksella. Elokuussa Djaló solmi joukkueen kanssa vuoden mittaisen jatkosopimuksen jatkaakseen lainan päätyttyä seuraavallakin kaudella Kemissä. Syyskuussa hän siirtyi Kemistä Englannin kakkosliigan Crawley Town FC:een 2+1-vuotisella sopimuksella.  

Vuonna 2019 Djaló siirtyi UMF Njarðvíkin riveihin.

## Maajoukkueura
Djaló on edustanut Portugalin poikamaajoukkueita 18 kertaa 2008–2012.

## Muuta
Djalóa kutsutaan usein nimellä *Kaby Djaló* tai vain pelkkä *Kaby*.

Djalón veli Yannick Djaló on myös jalkapalloilija. Hän on pelannut Portugalin maajoukkueessa.

## Lähteet

## Aiheesta muualla
* 
* Djaló SkySportsin sivuilla
* Djaló Soccerwayn sivuilla
Operaatio Koltso

**Operaatio Koltso** (Sormus) oli Stalingradin taistelun viimeinen vaihe, jossa puna-armeija käynnisti ratkaisevan hyökkäyksen Saksan 6. armeijaa vastaan. 

Hyökkäys alkoi massiivisella tykistötulella saksalaisten asemiin 10. tammikuuta 1943 seitsemän Neuvostoliiton armeijan piirittäessä kaupunkia. Ensimmäisen kolmen päivän aikana puna-armeija menetti 26&nbsp;000 miestä ja puolet panssarivaunuistaan. Läntinen puoli Stalingradin motista oli menetetty 17. päivä. Tämän jälkeen taistelut laantuivat neljäksi päiväksi, jolloin puna-armeijan joukot järjestettiin uudelleen seuraavaa vaihetta suunniteltaessa. 20. päivä taistelut käynnistyivät uudelleen. Gumrakin lentokenttä vallattiin saksalaisilta kaksi päivää myöhemmin, minkä jälkeen saksalaiset eivät enää voineet evakuoida haavoittuneita ilmateitse. 25. tammikuuta Saksan LI armeijakunnan komentaja Walther von Seydlitz-Kurzbach käski divisiooniensa komentajien päättää antautumisista. Seydlitz itse pakeni saksalaisten linjojen läpi tulitusta ja antautui Neuvostojoukoille. 26. tammikuuta Neuvostoliiton 21. armeijan ja 13. kaartindivisioonan joukot kohtasivat toisensa Mamajevin kurgaanin pohjoispuolella jakaen motin kahteen osaan Pauluksen joukkoihin etelässä ja kenraali Karl Streckerin XI armeijakuntaan pohjoisessa. Neuvostojoukot puhdistivat kaupungin keskustan 31. tammikuuta mennessä, jolloin Paulus antautui joukkoineen. Streckerin joukot antautuivat 2. helmikuuta päättäen Stalingradin taistelun Neuvostoliiton voittoon.
Ilhéu Raso

**Ilhéu Raso** tai **Raso** (vanh. **Razo**) on Barlaventon saariryhmään kuuluva asumaton saari Kap Verden saarivaltiossa Atlantin valtameressä. Saaren pinta-ala on 7 km². Se sijaitsee kaakkoon Brancon saarelta ja länteen São Nicolaun saarelta.

Saari tunnetaan rasonkiurusta, kotoperäisestä lintulajista jota ei esiinny missään muualla.

## Lähteet

## Aiheesta muualla
It Will Rain

**It Will Rain** on yhdysvaltalaisartisti Bruno Marsin kappale. Se julkaistiin iTunesissa digitaalisesti ladattavana singlenä 27. syyskuuta 2011. Kappaleeseen liittyvän musiikkivideon piti alun perin kokea ensiesitys MTV-kanavalla 26. lokakuuta 2011; 24. lokakuuta 2011 Mars kuitenkin ilmoitti Twitterin kautta että musiikkivideon julkaisua on lykätty muutamalla viikolla. Videon ensiesitys oli lopulta 10. marraskuuta 2011. Kappale on mukana elokuvan Twilight – Aamunkoi soundtracklevyllä.

Skylar Grey esitti kappaleen yhdessä Marsin kanssa hänen Euroopan livekiertueen aikana.

## Lähteet
20 suosikkia – Lokki (Arja Havakka)

**20 suosikkia – Lokki** on Arja Havakan kokoelmalevy vuodelta 2014. Albumi kuuluu *[[20 suosikkia]]* -kokoelmalevysarjaan ja on Havakalta ensimmäinen osa kyseisessä sarjassa

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
* Arja Havakan diskografia
* 20 suosikkia -sarjan muut albumit

## Lähteet
Laïkó

**Laïkó** () tai monikossa **laïká** (λαϊκά) on kreikkalaisen musiikin tyylilaji. Se on lähellä perinteistä kreikankielistä kansanmusiikkia ja rebetikoa.  Kirjaimellisesti *laïkó tragoúdi* tarkoittaa kreikan kielessä ”kansanlaulua” tai ”suosittua laulua”. Laïkón katsotaan syntyneen kansanmusiikin ja niin sanotun uuden populaarimusiikin pohjalle 1950-luvulla.

Kuuluisimpia laïkón esittäjiä nykyään ovat muun muassa Ánna Víssi, Ántzela Dimitríou, Pópi Malliotáki, Kaíti Garmpí, Antónis Rémos, Giórgos Ntaláras ja Giánnis Pários. Merkittäviä säveltäjiä ovat muun muassa Manólis Chiótis ja Giórgos Mouzákis.  Usein  myös Míkis Theodorákis mielletään laïkón säveltäjäksi.

## Lähteet
*History of rebetiko and laïkó. *rebetiko.gr*
Jean-Christophe Bahebeck

**Jean-Christophe Bahebeck** (s. 1. toukokuuta 1993 Saint-Denis) on ranskalainen jalkapalloilija, joka edustaa Alankomaiden Eredivisiessa pelaavaa FC Utrechtia. Hän kuului pitkään Paris Saint-Germainin omistukseen mutta pelasi viisi kautta lainalla viidessä eri seurassa. Oikeajalkainen Bahebeck on pelipaikaltaan hyökkääjä. Hänellä on kamerunilaisia sukujuuria.

## Seurajoukkueura
Bahebeck debytoi Paris Saint-Germainin paidassa Ligue 1:ssä maaliskuussa 2011 AJ Auxerrea vastaan. Kaudella 2011–2012 hän debytoi myös Eurooppa-liigassa tehden pelaamassaan viidessä alkulohko-ottelussa yhden maalin. Kaudeksi 2012-2013 Bahebeck siirtyi lainalle Ligue 1:n nousijaseuraan Troyes AC:hen, jossa hän pelasi kauden aikana 27 ottelua ja teki kolme maalia. Uran avausmaali Ligue 1:ssä syntyi Olympique Lyonnaisin verkkoon elokuussa 2012. Kauden 2013-2014 hän pelasi lainalla niin ikään Ligue 1:n Valenciennes FC:ssä tehden 19 pelaamassaan ottelussa kaksi osumaa. 

Kaudeksi 2014–2015 Bahebeck palasi PSG:hen. Hän teki ensimmäisen maalinsa seuran paidassa syyskuussa 2014 Toulouse FC:n verkkoon. Hän debytoi kauden aikana myös Mestareiden liigassa. Vuonna 2014 Bahebeck voitti PSG:n kanssa Trophée des Championsin eli Ranskan supercupin. Hän pelasi kauden aikana 15 Ranskan liigan ottelua ja teki niissä kaksi maalia.

Kaudella 2015–2016 Bahebeck pelasi lainalla Saint-Étiennessa, kaudella 2016–2017 italialaisseura Pescarassa ja kaudella 2017–2018 FC Utrechtissa, jonka omistukseen hän siirtyi ilmaiseksi elokuussa 2018.

## Maajoukkueura
Bahebeck on pelannut monissa Ranskan nuorten maajoukkueissa. Vuodesta 2013 hän on pelannut alle 21-vuotiaiden maajoukkueessa. Vuonna 2013 Bahebeck oli mukana voittamassa alle 20-vuotiaiden maajoukkueen kanssa MM-kultaa Turkista. Hän teki turnauksessa kaksi maalia.

Bahebeck voi edustaa maajoukkuetasolla Ranskan lisäksi myös Kamerunia, jossa hänellä on sukujuuria.

## Muuta
Bahebeckin velipuoli Rosère Manguélé on myös ammattilaisjalkapalloilija, hän on pelannut parhaimmillaan Ligue 2:ssa.

## Lähteet

## Aiheesta muualla
* 
* Bahebeck FIFA:n sivuilla 
* Bahebeck Soccerwayn sivuilla
Johannes Clementis Mentzius

**Johannes Clementis Mentzius** (k. 1606 Kokemäki) oli suomalainen kirkkoherra ja ramistisen filosofian kannattajana tunnettu oppinut.

Mentzius lienee siirtynyt Suomeen todennäköisesti Pohjois-Saksasta tai mahdollisesti Liivinmaalta Baltiasta. Hänen opiskelustaan ja papiksi vihkimisestään ei ole tietoja. Ensimmäinen kirjallinen tieto Mentziuksesta on vuodelta 1593, jolloin hän Turun katedraalikoulun apuopettajana allekirjoitti Uppsalan kokouksen päätöksen Turussa. Kaarle-herttuan koollekutsumassa Uppsalan kokouksessa hyväksyttiin Augsburgin tunnustus ja luterilaisuudesta tuli Ruotsin ja Suomen valtakunnanuskonto. Mentzius oli yksi niistä 192 papista, jotka allekirjoittivat 19. kesäkuuta 1593 Turussa Uppsalan kokouksen päätösasiakirjan *Decretum Upsalien*, jossa tuomittiin kuningas Juhana III:n vuonna 1576 tai 1577 julkaisema jumalanpalvelusjärjestys eli niin sanottu punainen kirja. Mentzius oli sitten Porin pedagogion koulumestarina eli rehtorina 1598–1600 ja vuodesta 1600 alkaen hän oli Kokemäen kirkkoherrana.

Kaarle-herttua piti Mentziusta muutamia viikkoja vankina Turun linnassa talvella 1600 epäiltyään tätä Sigismundin kannattajaksi. Hän vapautui kuitenkin pian ja valittiin herttuan hyväksymänä ehdokkaana Kokemäen kirkkoherraksi. Hän joutui kiistoihin seurakuntalaistensa kanssa jotka pitivät kiivaana, väkivaltaisena ja oman käden oikeutta harjoittavana.

Mentzius oli tunnettu kirjallisista harrastuksistaan ja hänellä oli aikakauden mittapuun mukana merkittävä kotikirjasto. Vuonna 1600 hän julkaisi Wittenbergissä yleiskatsauksen Audomarus Talauksen retoriikasta ja Petrus Ramuksen dialektiikasta nimellä *Synopsis rhetoricae A. Talaei et dialecticae P. Rami: areolis & cancellis distincta, tyronum gratia*.

## Lähteet
Ampelákia (Salamis)

**Ampelákia** (; myös *Ambelákia*) on Kreikan kaupunki sekä samanniminen Salamiin kunnan kunnallisyksikkö (Δημοτική Ενότητα Αμπελακίων, *Dimotikí Enótita Ampelakíon*) ja entinen itsenäinen kunta. Se sijaitsee Salamiin saarella, Saarten alueyksikössä Attikan alueella. Koko kunnallisyksikön väkiluku on 7&nbsp;507 ja varsinaisen Ampelákian kaupungin väkiluku 4&nbsp;710 (vuonna 2011).

Ampelákian kaupunki, suomeksi ”Viinitarhat”, sijaitsee Salamiin itärannikolla. Se on saaren kolmanneksi suurin asutus. Ampelákian kunnallisyksikkö käsittää alueen saaren itäosasta. Ampelákia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Salamiin kanssa uudeksi Salamiin kunnaksi, jolloin se muuttui uuden kunnan kunnallisyksiköksi.

Antiikin Salamiin kaupunki sijaitsi Ampelákian Spithárin kylän paikalla klassisella ja hellenistisellä kaudella. Jonkin verran kaupungin raunioita on näkyvillä kylässä kaivausten seurauksena.

## Kunnallisyksikön osat

Ampelákian kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Exómvourgo (kunnallisyksikkö)

**Exómvourgo** (; virallisesti Δημοτική Ενότητα Εξωμβούργου, *Dimotikí Enótita Exomvourgou*) on yksi Tínoksen kunnan kunnallisyksiköistä ja entinen itsenäinen Kreikan kunta. Se sijaitsee Tínoksen saarella, Tínoksen alueyksikössä Etelä-Egean saarten alueella. Kunnallisyksikön väkiluku on 2&nbsp;403 (vuonna 2011).

Exómvourgo käsittää suurimman osan Tínoksen saaresta lukuun ottamatta sen kaakkois- ja luoteispäitä. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tínoksen kuntaan yhdessä Pánormoksen kanssa, jolloin se muuttui uuden kunnan kunnallisyksiköksi. Kunnallisyksikkö on saanut nimensä sen alueella sijaitsevasta Exómvourgo-vuoresta.

## Kunnallisyksikön osat

Exómvourgon kunnallisyksikkö muodostuu seuraavista kyläyhdyskunnista ja asutuksista:

## Lähteet
Kalampáki

**Kalampáki** (; ; myös *Kalambáki*) on Kreikan kaupunki sekä samanniminen Doxáton kunnan kunnallisyksikkö (Δημοτική Ενότητα Καλαμπακίου, *Dimotikí Enótita Kalampakíou*) ja entinen itsenäinen kunta. Se sijaitsee Dráman alueyksikössä Itä-Makedonian ja Traakian alueella. Koko kunnallisyksikön väkiluku on 5&nbsp;573 ja varsinaisen Kalampákin kaupungin väkiluku 3&nbsp;110 (vuonna 2011). Kalampáki on Doxáton kunnan kuntakeskus.

Kalampákin kaupunki sijaitsee linnuntietä noin seitsemän kilometriä Doxátosta lounaaseen ja noin 23 kilometriä Kaválasta luoteeseen. Kalampáki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Doxáton kuntaan.

## Kunnallisyksikön osat

Kalampákin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Órmos Korthíou

**Órmos Korthíou** () eli **Kórthi** (Κόρθι) on Kreikan kylä, joka sijaitsee Ándroksen saarella. Se kuuluu hallinnollisesti Ándroksen kuntaan, Ándroksen alueyksikköön ja Etelä-Egean saarten alueeseen. Kylän väkiluku on 557 (vuonna 2011).

Órmos Korthíou sijaitsee Ándroksen itärannikolla noin 22 kilometriä etelään Ándroksen kaupungista. Se on nimensäkin mukaisesti saaren sisäosissa noin kolme kilometriä lounaaseen sijaitsevan Kórthion kylän ranta-asutus ja satama.

Órmos Korthíou muodostaa myös laajemman kyläyhdyskunnan (Τοπική Κοινότητα Όρμου Κορθίου, *Topikí Koinótita Órmou Korthíou*), johon kuuluvat varsinaisen Órmos Korthíoun kylän lisäksi kylät Agía Marína, Alamanniá, Chónes ja Rogó. Koko yhdyskunnan väkiluku on 700. Aiemmin se kuului Kórthion kuntaan ja vuodesta 2011 lähtien Ándroksen kunnan Kórthion kunnallisyksikköön.

## Lähteet

## Aiheesta muualla
Lidoríki

**Lidoríki** (; ) on Kreikan kylä sekä samanniminen Dorídan kunnan kunnallisyksikkö (Δημοτική Ενότητα Λιδωρικίου, *Dimotikí Enótita Lidorikíou*) ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 3&nbsp;388 ja varsinaisen Lidoríkin kylän väkiluku 875 (vuonna 2011). Lidoríki on Dorídan kunnan kuntakeskus.

Lidoríkin kylä sijaitsee lähellä Mórnoksen tekojärven itärantaa. Kunnallisyksikkö käsittää alueen järven pohjois-, itä- ja eteläpuolella. Lidoríki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dorídan kunnaksi yhdessä Efpálion, Tolofónan ja Vardoúsian kanssa, jolloin se muuttui uuden kunnan kunnallisyksiköksi.

## Kunnallisyksikön osat

Lidoríkin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Makrinítsa

**Makrinítsa** () on Kreikan kylä sekä samanniminen Vóloksen kunnan kunnallisyksikkö (Δημοτική Ενότητα Μακρινίτσας, *Dimotikí Enótita Makrinítsas*) ja entinen itsenäinen kyläkunta. Se sijaitsee Magnesian alueyksikössä Thessalian alueella. Kylän ja kunnallisyksikön väkiluku on 694 (vuonna 2011).

Makrinítsa sijaitsee Pílion niemimaalla noin 17 kilometriä Vóloksen kaupungista koilliseen. Kylä on rakennettu vuorenrinteelle noin 630 metrin korkeuteen. Maisemiensa ansiosta sitä kutsutaan ”Pílion parvekkeeksi”. Kylässä on paljon vanhoja, varakkaiden sukujen rakentamia hienosti koristeltuja kartanoita. Kylän nähtävyyksiin kuuluvat myös kirkot sekä kansankulttuurin museo.

Makrinítsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóloksen kuntaan yhdessä Agrián, Aisonían, Artémidan, Iolkóksen, Néa Anchíaloksen, Néa Ionían ja Portarián kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla
Ólympos (Kárpathos)

**Ólympos** (; myös *Ólymbos*) on Kreikan kylä sekä samanniminen Kárpathoksen kunnan kunnallisyksikkö (Δημοτική Ενότητα Ολύμπου, *Dimotikí Enótita Olýmpou*) ja entinen itsenäinen kyläkunta. Se sijaitsee Kárpathoksen saarella, Kárpathos-Kásoksen alueyksikössä Etelä-Egean saarten alueella. Koko kunnallisyksikön väkiluku on 556 ja varsinaisen Ólympoksen kylän väkiluku 270 (vuonna 2011).

Ólympoksen kylä sijaitsee Kárpathoksen saaren pohjoisosassa vuoren rinteellä vajaan kilometrin päässä saaren länsirannikosta ja noin 58 kilometriä luoteeseen saaren pääkaupungista Kárpathoksen kaupungista eli Pigádiasta. Ólympoksen kunnallisyksikkö käsittää Kárpathoksen saaren pohjoisosan sekä sen pohjoispuolella sijaitsevan Sarían saaren. Ólympoksen satamana toimii saaren itärannikolla sijaitseva Diafánin kylä, josta on laivayhteys Pigádiaan.

Ólympos on hyvin perinteinen kreikkalainen kylä sekä rakennuskannaltaan että elämältään. Kylän nähtävyyksiin kuuluu muun muassa 1500-luvulla rakennettu Neitsyt Marian (*Panagía*) kirkko. Vrykoúntan (Vrykoús) eli Vourgoúntan niemellä noin seitsemän kilometriä kylästä pohjoiseen on antiikin aikaisen Brykuksen kaupungin raunioita.

Ólympos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kárpathoksen kuntaan.

## Kunnallisyksikön osat

Ólympoksen kunnallisyksikkö muodostuu seuraavista kylistä, kaupungeista tai muista asutuksista:

Chamilín saari ja Divoúnian saaret kuuluivat Kárpathoksen kuntaan ja Ólympoksen kunnallisyksikköön vuoteen 2013, ja esiintyvät siksi niiden osina vielä vuoden 2011 väestönlaskennassa. Vuodesta 2013 ne kuuluvat Kásoksen kuntaan.

## Lähteet

## Aiheesta muualla
Pánormos (Tínos)

**Pánormos** () on Kreikan kylä sekä samanniminen Tínoksen kunnan kunnallisyksikkö (Δημοτική Ενότητα Πανόρμου, *Dimotikí Enótita Panórmou*) ja entinen itsenäinen kyläkunta. Se sijaitsee Tínoksen saarella, Tínoksen alueyksikössä Etelä-Egean saarten alueella. Koko kunnallisyksikön väkiluku on 489 ja varsinaisen Pánormoksen kylän väkiluku 336 (vuonna 2011).

Pánormoksen kylä sijaitsee sisämaassa Tínoksen luoteisosassa ja sen ranta-asutus Órmos Panórmou parin kilometrin päässä saaren koillisrannikolla. Kunnallisyksikkö käsittää saaren koko luoteispään. Pánormos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tínoksen kuntaan yhdessä Exómvourgon kanssa, jolloin se muuttui uuden kunnan kunnallisyksiköksi.

## Kunnallisyksikön osat

Pánormoksen kunnallisyksikkö muodostuu seuraavista kylistä tai muista asutuksista:

## Lähteet
Kórthio

**Kórthio** (; ) on Kreikan kylä ja samanniminen Ándroksen kunnan kunnallisyksikkö (Δημοτική Ενότητα Κορθίου, *Dimotikí Enótita Korthíou*) ja entinen itsenäinen kunta. Se sijaitsee Ándroksen saarella, Ándroksen alueyksikössä Etelä-Egean saarten alueella. Kunnallisyksikön väkiluku on 1&nbsp;948 ja varsinaisen Kórthion kylän väkiluku 116 (vuonna 2011).

Kórthion kylä sijaitsee sisämaassa Ándroksen saaren eteläosissa ja sen ranta-asutus Órmos Korthíou luonnonsatamalahdessa saaren itärannikolla. Kunnallisyksikkö käsittää saaren koko eteläosan. Kórthio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ándroksen kuntaan yhdessä Ydroúsan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kórthion kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Talsinki

**Talsinki** (tai **Hellinna**) on Helsingin ja Tallinnan muodostama kaksoiskaupunki, joka on esiintynyt joissakin kaupunkien suunnitelmissa. Kaupungit sijaitsevat kahdessa eri valtiossa, Suomessa ja Virossa, mutta molemmat maat kuitenkin kuuluvat Euroopan unioniin sekä Schengen-alueeseen ja niissä on käytössä valuuttana euro. Talsinki-nimityksellä viitataan myös Helsingin ja Tallinnan väliseen kulkuyhteyteen.

Talsinkiin liittyy keskeisesti suunniteltu Helsinki–Tallinna-rautatietunneli, joka toteutuessaan yhdistäisi kaupungit. Kaupunginjohtajat Jussi Pajunen ja Edgar Savisaar allekirjoittivat aiesopimuksen tunnelin rakentamista koskevan selvityksen laatimisesta 28. maaliskuuta 2008. Esiselvitys valmistui vuonna 2015. Tuolloin Helsingin johtajat ilmaisivat halunsa jatkaa Tallinnan-tunnelihanketta.

Tallinna ja Helsinki voisivat hyötyä tiiviimmästä taloudellisesta ja hallinnollisesta suhteesta. Kahden kaupungin joukkoliikenteet ja hallinnot saatettaisiin yhdistää. Viron Edgar Savisaar on povannut, että Helsingistä ja Tallinnasta voisi tulla Kööpenhaminaa ja Malmötä muistuttava kaksoiskaupunki. Savisaar ehdotti vuonna 2004, että Tallinnassa kadunnimet kirjoitettaisiin viron kielen lisäksi suomen kielellä.

## Katso myös
*Suomen ja Viron valtioliitto

## Lähteet

## Aiheesta muualla
*Helsingin Sanomat: Suomenlahti kapenee: Talsinki vuonna 2025 
*Helsingin Sanomat: Helsingin johtajat haluavat jatkaa Tallinnan-tunnelihanketta
*Demos Helsinki: Talsinki / Hellinna (PDF)
Siátista

**Siátista** () on Kreikan kaupunki sekä samanniminen Vóion kunnan kunnallisyksikkö (Δημοτική Ενότητα Σιάτιστας, *Dimotikí Enótita Siátistas*) ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 6&nbsp;247 ja varsinaisen Siátistan kaupungin väkiluku 5&nbsp;490 (vuonna 2011). Siátista on Vóion kunnan kuntakeskus.

Siátistan kaupunki sijaitsee linnuntietä noin 21 kilometriä Kozánista länsilounaaseen ja noin 38 kilometriä Kastoriásta kaakkoon. Kaupungissa sijaitsee Sisánin ja Siátistan hiippakunnan katedraali (*mitrópoli*). Siátista oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóion kunnaksi yhdessä Áskion, Neápolin, Pentálofoksen ja Tsotýlin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Siátistan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Toróni

**Toróni** () on Kreikan kylä sekä samanniminen Sithonían kunnan kunnallisyksikkö (Δημοτική Ενότητα Τορώνης, *Dimotikí Enótita Torónis*) ja entinen itsenäinen kunta. Se sijaitsee Chalkidikín alueyksikössä Keski-Makedonian alueella. Koko kunnallisyksikön väkiluku on 3&nbsp;553 ja varsinaisen Torónin kylän väkiluku 213 (vuonna 2011).

Torónin kylä sijaitsee Chalkidikín niemimaalla sen keskimmäisen niemen Sithonían lounaisrannikolla. Torónin kunnallisyksikkö käsittää alueen niemen eteläosasta. Se on perinyt nimensä samalla paikalla sijainneesta antiikin ajan Toronen kaupungista, joka oli Euboian khalkislaisten siirtokunta. Sen kerrotaan saaneen nimensä Toronesta, joka oli kreikkalaisessa mytologiassa Proteuksen tai Poseidonin ja Foiniken tytär. Antiikin aikaisesta kaupungista on säilynyt raunioita muun muassa kylän ranta-alueella. Osa kaupungin raunioista on nykyisin meren pohjassa. Tunnetuimpia arkeologisia kohteita on bysanttilaisena aikana jälleenrakennettu Lekythoksen (Λήκυθος, *Líkythos*) linnoitus, joka sijaitsee pienessä niemessä kylän eteläpuolella.

Toróni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sithonían kuntaan.

## Kunnallisyksikön osat

Torónin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Torone

**Torone** () voi viitata seuraaviin paikkoihin Kreikassa:

* Torone, antiikin aikainen kaupunki Sithonian niemellä nykyisellä Chalkidikín niemimaalla
** Toróni, nykyinen kaupunki Sithonían kunnassa Chalkidikín alueyksikössä Keski-Makedonian alueella
* Torone eli Toryne, antiikin aikainen kaupunki Epeiroksessa
Loukolammen rautatieasema

**Loukolammen rautatieasema** () on rautatieliikennepaikka Savon radalla Pieksämäeltä 16 kilometriä etelään. Se avattiin 1. marraskuuta 1914 kalkkitehtaan tarpeisiin. Asemalta oli raide radan varrella sijainneelle kalkkitehtaalle. Kalkkitehtaalta rakennettiin vuonna 1933 kapearaiteinen rata Montolan kaivokselle. Rataa käytettiin vuoteen 1953 saakka. Loukolammen asemarakennus valmistui 1938 ja sen suunnitteli Thure Hellström. Miehitys asemalla lopetettiin 1. heinäkuuta 1977 ja henkilöliikenne lakkautettiin 29. toukokuuta 1983. Liikennepaikka lakkautettiin 1. syyskuuta 1990 ja kalkkitehtaan raide purettiin. Vuonna 2001 Loukolampi avattiin uudelleen kohtauspaikaksi hieman pohjoisemmaksi alkuperäisestä paikastaan.

## Lähteet
Putkiliikenne

**Putkiliikenne** on tavaraliikennettä, joka kulkee putkissa. Putkiliikenteessä kuljetetaan nesteitä ja kaasuja. Putkiliikennettä ovat maaöljy- ja maakaasukuljetukset putkia pitkin, mutta myös esimerkiksi putkia pitkin tapahtuvat ammoniakin ja vedensekaisen kivihiilen kuljetukset. Yksistään Yhdysvaltojen kaikki öljy- ja maakaasuputket riittäisivät kiertämään maapallon ympäri 56 kertaa.

Suurin osa putkiliikenteen kustannuksista tulee putkien rakentamisesta ja rakentamisen rahoituksesta. Putkiin liittyy myös kunnossapito- ja vakuutuskustannuksia. Nämä kustannukset ovat riippumattomia kuljetusvolyymeista. Putkissa olevien kompressoreiden ja pumppujen sähkönkulutus muuttuvat kuljetusvolyymien mukaan. Putkiliikenteen kustannukset ovat pääosin riippumattomia kuljetusvolyymeista. 

## Lähteet

## Aiheesta muualla
Tecomán

**Tecomán** on kaupunki ja kunta Coliman osavaltiossa Meksikossa, noin 50 kilometrin päässä etelässä Coliman kaupungista. Vuoden 2010 väestölaskennassa kaupungissa oli 112&nbsp;726 asukasta. Tecomán on Coliman osavaltion kolmanneksi suurin kaupunki. Tecomán tunnetaan myös "Maailman limettipääkaupunkina".

## Talous
Alueen pääasiallisen taloudellinen toiminta sisältää:
* Maatalous: Limetit, kookospähkinä, tamarindo, mango ja banaanit.
* Karja: Nauta, siat, lampaat, vuohet ja mehiläishoito.
* Teollisuus: Sitrushedelmien ja kookospähkinöiden agroteollisuus.
* Kaivostoiminta: Dolomiitti, kalkkikivi ja hopea.

## Lähteet

## Aiheesta muualla
Luettelo YK:n pakkausnumeroista 3501–3600

Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 3501–3600.

## YK-numerot 3501–3600

## Katso myös
* Luettelo YK:n pakkausnumeroista YK 3301-3400
* Luettelo YK:n pakkausnumeroista YK 3401-3500

## Aiheesta muualla
*ADR:n rekisteri YK-numeroille, viitattu 11.2.2015.
*YK:n vaarallisten aineiden kuljetus, viitattu 11.2.2015.
*YK:n vaarallisten aineiden kuljetuslista vuodelta 2015, viitattu 1.4.2015.
*YK:n vaarallisten aineiden kuljetuslista vuodelta 2013, viitattu 1.4.2015.

## Lähteet
Hygiene

**Hygiene** on vuonna 1994 ilmestynyt Radiopuhelimet-yhtyeen kokoelma-EP, jonka julkaisi Jello Biafran johtama yhdysvaltalainen indie-yhtiö Alternative Tentacles. Levy sisältää viisi kappaletta, jotka alun perin julkaistiin yhtyeen toisella EP:llä *[[Tyhjä on täysi]]* (1988) sekä albumeilla *[[K.O.]]* (1990), *[[Jäämeri (albumi)|Jäämeri]]* (1992) ja *[[Maalla]]* (1993). Amerikkalaiset kriitikot vertasivat Radiopuhelimia muun muassa Nomeansno-yhtyeeseen ja lisäksi sen mainittiin olevan yksi Jello Biafran suosikkiyhtyeistä.

Radiopuhelimien silloinen levy-yhtiö PolyGram suhtautui nihkeästi kappaleiden oikeuksien antamiseen Alternative Tentaclesille, mikä sai yhtyeen harkitsemaan levy-yhtiön vaihtoa. Seuraavan albumin *[[Maasäteilyä]]* (1995) julkaisikin jälleen oululainen Bad Vugum. *Hygienen* kansikuvan on suunnitellut Radiopuhelimien muiden levynkansien tapaan yhtyeen laulaja J. A. Mäki.

## Kappaleet
;A-puoli
# 
# 
# 
;B-puoli
# 
# 

## Lähteet
*Radiopuhelimet: Hygiene Finnmusic.

### Viitteet
Julia Dujmovits

**Julia Dujmovits** (s. 12. kesäkuuta 1987) on itävaltalainen lumilautailija. Vuonna 2013 lumilautailun maailmanmestaruuskisoissa hän voitti hopeaa naisten parisuurpujottelussa ja samassa lajissa hän voitti kultaa saman vuoden talviuniversiadeissa. Vuoden 2014 talviolympialaisissa Sotšissa hän voitti kultaa naisten parierikoispujottelussa.
Sleepover

**Sleepover** on vuonna 2004 ensi-iltansa saanut yhdysvaltalainen teinikomediaelokuva. Elokuvan aiheita ovat hulvaton kesämeininki, tyttöenergia ja tosiystävyys.

Elokuva tuli ensi-iltaan 9. heinäkuuta 2004. Yhdysvaltalaisen *The Seattle Times* -lehden kriitikko arvioi sen muistuttavan ”lumoavaa tuhkimosatua”.

## Juoni
Teinikomedia kertoo neljästä bestiksestä, jotka päättävä pitää kesäiset pyjamabileet juuri ennen lukion alkamista parantaakseen sosiaalista statustaan. Tytöt ryhtyvät hullunkuriseen, läpi yön kestävään haastekisaan sabotoidakseen arkkivihollisiaan – koulun suosituimpia tyttöjä.

## Näyttelijät

## Lähteet

## Aiheesta muualla
*
Eric Castrén

**Eric Castrén** (14. heinäkuuta 1732 Paltamo – 21. joulukuuta 1787 Kemi) oli valistushenkinen pappi, joka toimi mm. Kemin kirkkoherrana.

Castrénin vanhemmat olivat Kajaanin pormestari ja kihlakunnan vouti Matias Castrenius, myöh. Castreen (1693–1771) ja hänen ensimmäinen puolisonsa Helena Albogius. Hän pääsi ylioppilaaksi Turussa 1748 ja valmistui filosofian maisteriksi 1754. Castrén vihittiin papiksi Turun hiippakunnassa 1755.

Turun akatemiassa opiskellessaan Eric Castrén laati talousopin professorin Pehr Kalmin ohjauksessa väitöskirjan *Öfver Kajanaborgs län*, jossa kuvattiin Kajaanin kaupungin sekä Paltamon ja Sotkamon pitäjien historiaa ja taloudellisia oloja. Papiksi vihkimisen jälkeen Castrén sai 1755 viran kotipitäjänsä Paltamon kirkkoherran apulaisena. Tämän jälkeen hän toimi Pohjanmaan jalkaväkirykmentissä pataljoonansaarnaajana vuodesta 1759 sekä Pudasjärven kirkkoherrana vuodesta 1762. Kemin kirkkoherran virkaan hänet nimitettiin vuonna 1785. Castrénista tuli lääninrovasti 1786 ja hän oli saarnaajana pappeinkokouksessa Kokkolassa 1784.

Castrén kirjoitti tutkielman myös Pudasjärven pitäjästä, mikä julkaistiin H.G. Porthanin lehdessä *Tidningar utgifne af et Sällskap i Åbo* vuonna 1776. Papintoimensa ohessa Pudasjärvellä Castrén otti osaa suuren pitäjänsä elinkeinojen edistämiseen ja vaikutti poronhoidon vakiintumiseen talonpoikaiston keskuudessa.

Eric Castrén oli naimisissa 1763–1784 Pudasjärven kirkkoherran Samuel Keckmanin tyttären Katarina Elisabet Keckmanin (k. 1784) kanssa ja vuodesta 1786 Oulun kappalaisen Jakob Elfvingin tyttären Brita Helena Elfvingin (k. 1817) kanssa tämän ensimmäisessä avioliitossa. Hänen poikiaan olivat Kemin kirkkoherra, teologian tohtori Matthias Castrén (1764–1845), Utsjoen kirkkoherra Samuel Castrén (1765–1797), Alatornion kirkkoherra Erik Castrén (1771–1846), Rovaniemen kirkkoherra Kristian Castrén (1779–1825), Evijärven kappalainen Jakob Castrén (1781–1816) ja Säräisniemen kappalainen Zachris Castrén (1782–1818).

## Teoksia
* *Historisk och oeconomisk beskrifning öfwer Cajanaborgs-län, med wederbörandes tilstädielse, under oeconomiae professorens och Kongl. Sv. Wettensk. Academiens ledamots herr Pehr Kalms inseende, för magister krantsens ärhällande, til almänt ompröfwande framgifwen i Åbo Academ. öfre sal, den 13. Junii 1754. Af Eric Castrèn, Österbotninge*. Åbo, tryckt hos directeuren och kongl. boktr. i stor-förstendömet Finland, Jacob Merckell, 1754

## Lähteet
Eredivisie (amerikkalainen jalkapallo)

**Eredivisie** on amerikkalaisen jalkapallon korkein sarjataso Alankomaissa. Vuonna 2014 korkeimmalla sarjatasolla pelaa kahdeksan joukkuetta. Sarjan mestaruusottelun nimi on Tulip Bowl, jota on pelattu vuodesta 1985 lähtien.

Alankomaissa oli kaksi kilpailevaa lajiliittoa vuosina 1997–2001. Liittojen yhdistettyä luotiin kolmiportainen sarjajärjestelmä aiemman kahden kilpailevan sarjan sijasta. Sarjojen nimet olivat *Eerste divisie*, *Tweede divisie* ja *Derde divisie*. Vuonna 2014 maan sarjasysteemi uusittiin ja korkeimman sarjatason nimeksi tuli Eredivisie, ja alempien nimiksi Eerste divisie A ja B. Vuodesta 2015 lähtien maassa on ollut vain kaksi sarjatasoa.

Vuonna 2023 muutama alankomaalainen joukkue loikkasi uuteen BNL-liigaan typistäen Eredivisien kuuden joukkueen sarjaksi.

## Joukkueet 2024
*Almere Flevo Phantoms
*Arnhem Falcons
*Groningen Giants
*Lightning Leiden
*Maastricht Wildcats
*Utrecht Dominators

## Mestarit

*1985: Amsterdam Rams
*1986: Den Haag Raiders
*1987: Amsterdam Crusaders
*1988: Amsterdam Crusaders
*1989: Amsterdam Crusaders
*1990: Amsterdam Crusaders
*1991: Amsterdam Crusaders
*1992: Den Haag Raiders
*1993: Amsterdam Crusaders
*1994: Den Haag Raiders
*1995: Tilburg Steelers
*1996: Rotterdam Trojans
*1997: Rotterdam Trojans

*1998: Amsterdam Crusaders
*1999: Amsterdam Crusaders
*2000: Hilversum Hurricanes
*2001: Hilversum Hurricanes
*2002: Amsterdam Crusaders
*2003: Amsterdam Crusaders
*2004: Amsterdam Crusaders
*2005: Amsterdam Crusaders
*2006: Amsterdam Crusaders
*2007: Maastricht Wildcats
*2008: Amsterdam Crusaders
*2009: Amsterdam Crusaders
*2010: Amsterdam Crusaders

*2011: Maastricht Wildcats
*2012: Alphen Eagles
*2013: Alphen Eagles
*2014: Alphen Eagles
*2015: Amsterdam Crusaders
*2016: Amsterdam Crusaders
*2017: Amsterdam Crusaders
*2018: Hilversum Hurricanes
*2019: Amsterdam Crusaders
*2022: Amsterdam Crusaders
*2023: Lightning Leiden
*2024: Lightning Leiden
*2025: Amsterdam Crusaders

## Lähteet
Zopalki

**Zopalki** on keväällä 1996 julkaistu Circlen toinen studioalbumi, joka ilmestyi alun perin tuplavinyylinä ja CD-levynä. Vuonna 2012 Ektro Records (CD) ja Svart Records (vinyyli) julkaisivat albumin uudelleenmasteroituna molemmissa formaateissa. Levyn kummassakin vinyyliversioissa on mukana bonuskappale *Contact*. Vuonna 1996 valmistui myös Mika Taanilan ohjaama musiikkivideo kappaleesta *Valerian*.

## Muusikot
;Circle
*Teemu Elo – kitara, laulu
*Jussi Lehtisalo – kitara, laulu
*Maukka Päivistö – basso
*Juha Ahtiainen – rummut
*Petri Hagner – kosketinsoittimet
*Juha-Pekka Hietaniemi
;Vierailijat
*Ville Hietala – sello

## Kappaleet
;A-puoli
# 
# 
# 
# 
;B-puoli
# 
# 
# 
;C-puoli
# 
# 
# 
;D-puoli
# 
# 
# 

## Lähteet
*Circle: Zopalki Finnmusic.

### Viitteet
Turkin amerikkalaisen jalkapallon 1. liga

**Turkin 1. liga** on amerikkalaisen jalkapallon korkein sarjataso Turkissa. Sarjassa pelaa kaudella 2015 kahdeksan joukkuetta. Sarjan runkosarja pelataan talvisin.

## Joukkueet 2022
*Koç Rams
*Boğaziçi Sultans
*İTÜ Hornets
*Hacettepe Red Deers
*Gazi Warriors
*METU Falcons
*Sakarya Tatankaları
*Anadolu Rangers

## Mestarit
* 2020: Yeditepe Eagles
* 2019: Koç Rams
* 2018: Koç Rams
* 2017: Koç Rams
* 2016: Koç Rams
* 2015: Boğaziçi Sultans
* 2014: Boğaziçi Sultans
* 2013: Boğaziçi Sultans
* 2012: Gazi Warriors
* 2011: Gazi Warriors
* 2010: İstanbul Cavalliers
* 2009: Boğaziçi Sultans
* 2008: Hacettepe Red Deers
* 2007: Hacettepe Red Deers
* 2006: Boğaziçi Sultans
*2005: Hacettepe Red Deers

## Lähteet
Hissi (albumi)

**Hissi** on syksyllä 1996 ilmestynyt Circlen kolmas studioalbumi. Ektro Records julkaisi sen uudelleenmasteroituna vuonna 2012 ja Svart Records puolestaan vinyylinä 2014.

## Muusikot
*Teemu Elo – kitara, laulu
*Jussi Lehtisalo – kitara, basso, kosketinsoittimet, laulu
*Maukka Päivistö – basso
*Juha Ahtiainen – rummut, laulu
*Janne Peltomäki – rummut
*Petri Hagner – kosketinsoittimet
*Ville Raitio – lyömäsoittimet

## Kappaleet
# 
# 
# 
# 
# 
# 
# 
# 

## Lähteet
*Circle: Hissi Finnmusic.

### Viitteet
Millbrook U.S.A.

**Millbrook U.S.A.** on hollantilaisen rockyhtye Golden Earringin albumi vuodelta 2003.   

## Kappaleet
### CD
# 
# 
# 
# 
# 
# 
# 
# 
# 
# 
# 
# 
# 

### DVD
#Skyscraper Hell Of A Town 
#Gypsy Rose
#Coming In Going Out

## Kokoonpano
* George Kooymans – kitara, laulu
* Rinus Gerritsen – syntetisaattori, huuliharppu, basso, harmoni, urut, flyygeli
* Barry Hay – laulu
* Cesar Zuiderwijk – rummut

### Muut
* Frank Carillo - dulcimer, harmoni, taustalaulu, tamboura, slide-kitara, laúd
* Birgit Lewis - taustalaulu

## Aiheesta muualla
* Millbrook U.S.A. discogs.com -sivustolla
Prisoner of the Night

**Prisoner of the Night** on hollantilaisen rockyhtye Golden Earringin albumi vuodelta 1980.   

## Kappaleet
### A-puoli
# 
# 
# 
# 
# 

### B-puoli
# 
# 
# 
# 

## Kokoonpano
* George Kooymans – kitara, laulu
* Rinus Gerritsen – basso, kosketinsoittimet
* Barry Hay – huilu, laulu
* Cesar Zuiderwijk – rummut
* Robert Jan Stips - syntetisaattori, kosketinsoittimet

### Muut
* Tony Britnel - tenorisaksofoni, saksofoni

## Arviot
* Allmusic:  

## Lähteet

## Aiheesta muualla
* Prisoner of the Night discogs.com -sivustolla
Jarl Hellemann -palkinto

**Jarl Hellemann -käännöskirjapalkinto** on Tammen perustama kirjallisuuspalkinto, joka jaetaan vuosittain korkeatasoisen kaunokirjallisen teoksen laadukkaasta suomennoksesta. Palkinto on nimetty Tammen aiemman toimitusjohtajan ja Keltaisen kirjaston perustajan Jarl Hellemannin mukaan.

Palkinto jaettiin ensimmäisen kerran toukokuussa 2015 uudessa Helsinki Lit -kirjallisuustapahtumassa. Palkintoraatiin kuuluivat puheenjohtajana toimitusjohtaja Jaakko Tapaninen ja jäseninä kirjailija Marko Hautala sekä Helsingin yliopiston käännöstieteen professori Liisa Tiittula.

Suomen Kirjasäätiön jakaman palkinnon suuruus on 5&nbsp;000 euroa, ja se myönnetään edellisenä vuonna julkaistulle suomennokselle. Palkinto jäi tauolle vuonna 2024 jaetun palkinnon jälkeen.

## Palkitut ja ehdokkaat

## Lähteet
Gustav Adolph Lammers

**Gustav Adolph Lammers** (26. toukokuuta 1802 Kööpenhamina  – 2. toukokuuta 1878 Skien) oli norjalainen luterilainen pastori ja herätyssaarnaaja. Hän oli myös arkkitehti ja taidemaalari.

## Pappi ja herätysliikkeen johtaja
Lammers syntyi vuonna 1802. Hän valmistui Oslon yliopistosta 1825 ja astui pappisvirkaan 1827. Toimiessaan pastorina Skienissä hänestä tuli kiihkeä herätyssaarnaaja.Vuonna 1850 hän rakennutti Skieniin Norjan ensimmäisen rukoushuoneen ja 1853 perusti paikkakunnalle ensimmäisen sisälähetyksen paikallisosaston. Vuonna 1856 hän luopui pappisvirasta ja Norjan kirkosta ja perusti itsenäisen vapaakirkon.

Lammersin pappisvirasta eroamiseen vaikutti Søren Kierkegaardin *Øieblikket*-teos. Lammersin johtamassa vapaakirkossa oli suurimmillaan noin 200 jäsentä. Suunnilleen vuonna 1855 liike levisi myös Tanskaan. Skienin ulkopuolella suurin vapaakirkoista oli Tromssassa. Mutta kun liikkeen piirissä alettiin uudelleen kastaa, palasi Lammers Norjan kirkkoon ja otti julkisesti kantaa lapsikasteen sekä luterilaisen tunnustuksen puolesta vuonna 1860. Lammers haki useita papinvirkoja, mutta ei tullut valituksi ja vetäytyi sen jälkeen julkisuudesta.

## Arkkitehti ja taiteilija
Lammers työskenteli myös arkkitehtina ja kuvataiteilijana. Arkkitehtina hän suunnitteli Norjan ensimmäiset puiset uusgoottilaiset kirkot, kuten Bamblen kirkon (1841–1845) ja Hisøyn kirkon Arendaliin (1846–1849) sekä osallistui Larvikin Tanumin kirkon laajennustöihin (1848–1850). Lammers maalasi useita alttaritauluja, muun muassa Bakken kirkkoon Trondheimissa ja Bøn kirkkoon Telemarkissa.

Gustav Lammersin on oletettu olleen Henrik Ibsenin Brand-näytelmän nimihahmon esikuva.

## Lähteet
Meronia

**Meronia** on vuonna 1994 ilmestynyt Circlen esikoisalbumi, jonka Ektro Records julkaisi uudelleenmasteroituna vuonna 2007. Levyn alkuperäisessä vinyyliversiossa on mukana molemmilta CD-julkaisuilta puuttuva bonuskappale *Low-pursed*. 

Kappaleesta *Kyberia* on valmistunut Mika Taanilan ohjaama musiikkivideo, jolla Circlen lisäksi esiintyy tuolloin vasta 11-vuotias Elena Leeve.

*[[Rumba (lehti)|Rumba]]*-lehden kriitikot äänestivät levyn vuoden 1994 parhaiden suomalaisalbumien listalle, mutta ei aivan kärkeen. *Helsingin Sanomien* Ilkka Mattila luonnehti *Meroniaa* sanalla nerokas.

## Muusikot
;Circle
*Teemu Elo – kitara, laulu
*Jussi Lehtisalo – kitara, laulu
*Maukka Päivistö – basso
*Juha Ahtiainen – rummut
*Petri Hagner – kosketinsoittimet
*Juha-Pekka Hietaniemi
;Vierailijat
*Ilkka Lehtonen – viulu

## Kappaleet
;A-puoli
# 
# 
# 
# 
;B-puoli
# 
# 
# 
# 
;C-puoli
# 
# 
# 
# 
;D-puoli
# 
# 
# 
# 

## Lähteet
*Circle: Meronia Finnmusic.

### Viitteet
Legalize It

**Legalize It** on jamaikalaisen Peter Toshin ensimmäinen sooloalbumi vuodelta 1976.   

## Kappaleet
### A-puoli
# 
# 
# 
# 
# 

### B-puoli
# 
# 
# 
# 

### Sony Legacy Edition
Sony Legacy Edition julkaistu kesäkuussa 2011.

### CD 1: Original LP & demos
# Legalize It
# Burial
# What’cha Gonna Do
# No Sympathy
# Why Must I Cry
# Igziabeher (Let Jah Be Praised)
# Ketchy Shuby
# Till Your Well Runs Dry
# Brand New Second Hand
# Legalize It (Demo)
# No Sympathy (Demo)
# Why Must I Cry (Demo)
# Igziabeher (Let Jah Be Praised) (Demo)
# Ketchy Shuby (Demo)
# Till Your Well Runs Dry (Demo)
# Brand New Second Hand (Demo)

#### CD 2: Tosh’s Original Mix, Alternates & Dubs
# Legalize It
# Burial
# What’cha Gonna Do
# No Sympathy
# Why Must I Cry
# Igziabeher (Let Jah Be Praised)
# Ketchy Shuby
# Till Your Well Runs Dry
# Brand New Second Hand
# Legalize It (Alternate Version)
# Burial (Dub Plate)
# What’cha Gonna Do (Shajahshoka Dub Plate)
# Igziabeher) Let Jah Be Praised (Shajahshoka Dub Plate)
# Second Hand (Shajahshoka Dub Plate)
# Burial (Dub Plate)
# Legalize It (Dub Plate)

Levy 1, Raidat 1-9 julkaistu original LP - Columbia PC 34253 (U.S.), 1976

Levy 1, Raidat 10-16 ja Disc 2, raidat 1-10 ennen julkaisemattomia

Levy 2, Raidat 11-12 ja 14-16 julkaistu limited edition dub plates, 1976

Levy 2, Raita 13 julkaistu The Ultimate Peter Tosh Experience (Shanachie 6802, 2009)

## Arviot
* Allmusic:  

## Lähteet

## Aiheesta muualla
* Legalize It discogs.com -sivustolla
Equal Rights

**Equal Rights** on jamaikalaisen Peter Toshin toinen albumi vuodelta 1977.   

## Kappaleet
### A-puoli
# 
# 
# 
# 

### B-puoli
# 
# 
# 
# 

### CD:n bonuskappaleet
# 
# 

### Sony Legacy Edition

#### CD 1
#Get Up, Stand Up
#Downpressor Man
#I Am That I Am
#Stepping Razor
#Equal Rights
#African
#Jah Guide
#Apartheid
#400 Years
#Hammer (Extended Version)
#Jah Man Inna Jamdung
#Vampire
#Babylon Queendom
#You Can't Blame The Youth
#(Know) Dem A Wicked

Raidat 1–8 alkuperäinen julkaisu 1977, Equal Rights (Columbia 34670).
Raidat 9–15 session ennenjulkaisemattomat nauhoitukset. 

#### CD 2
#Get Up, Stand Up (Alternate Version)
#Dub-Presser Man (Dub Version)
#I Am That I Am (ShaJahShoka Dub Plate)
#Heavy Razor (ShaJahShoka Dub Plate)
#Equal Rights (Extended Version)
#African (London Sound System Dub Plate)
#Jah Guide (Dub Plate)
#(Fight) Apartheid (Alternative Version)
#Vampire (Demo)
#Jah Man Inna Jamdung (Demo)
#Hammer (ShaJahShoka Dub Plate)
#Blame The Youth (Dub Version)
#Babylon Queendom (Dub Version)
#Vampires (Dub Version)
#Get Up, Stand Up (Extended/Alternate Version)

Raidat 1, 5, 8–10 ja 15 ennenjulkaisematonta alkuperäisen nauhoituksen alternate- ja extended-versiot.
Raidat 2–4, 6 ja 11–14 aiemmin saatavilla vain erittäin rajoitetulla Dub Plates -painoksella.

## Kokoonpano
* Peter Tosh – laulu, kitara, kosketinsoittimet
* Sly Dunbar – rummut
* Earl Lindo – kosketinsoittimet
* Bunny Wailer – taustalaulu
* Robbie Shakespeare – basso
* Al Anderson (The Wailers) – kitara
* Harold Butler – klavinetti
* Carlton Barrett – rummut
* Abdul Wali – kitara
* Karl Pitterson – kitara
* Tyrone Downie – kosketinsoittimet 
* Noel Simms (Skully) – lyömäsoittimet
* Richard Hall – tenorisaksofoni
* Bobby Ellis – trumpetti

## Arviot
* Allmusic:  

## Lähteet

## Aiheesta muualla
* ''Equal Rights'' discogs.com-sivustolla
Bush Doctor

**Bush Doctor** on jamaikalaisen Peter Toshin kolmas albumi vuodelta 1978.   

## Kappaleet
### A-puoli
# 
# 
# 
# 
# 

### B-puoli
# 
# 
# 
# 

### Bonuskappaleet (2002)
#Lesson in My Life  (ennenjulkaisematon)
#Soon Come (pitkä versio)
#I’m the Toughest (pitkä versio)
#Bush Doctor (pitkä versio)
#(You Gotta Walk) Don’t Look Back (vaihtoehtoinen versio)
#Tough Rock Soft Stones (ennenjulkaisematon)

## Kokoonpano
* Peter Tosh – komppikitara, akustinen kitara, klavinetti, harppu, laulu
* Robbie Shakespeare – basso, kitara, torvi sovitukset
* Sly Dunbar – rummut, gato box
* Mikey Chung – soolokitara, Moog syntetisaattori, Fender Rhodes
* Robert Lyn – piano, urut, Fender Rhodes, klavinetti
* Keith Sterling – kosketinsoittimet
* Luther François – sopraanosaksofoni
* Donald Kinsey – soolokitara
* Larry McDonald – lyömäsoittimet
* Uziah ”Sticky” Thompson – lyömäsoittimet

### Muut
* Keith Richards – kitara ”Bush Doctor” ja ”Stand Firm”
* Mick Jagger – laulu Peter Toshin kanssa ”(You Gotta Walk) Don’t Look Back”

## Arviot
* Allmusic:  

## Lähteet

## Aiheesta muualla
* Bush Doctor discogs.com -sivustolla
65803 Didymos

**65803 Didymos** on pikkuplaneetta, joka kuuluu Maan lähelle tuleviin Apollo-asteroideihin. Kappale löydettiin Spacewatch-ohjelmalla Kitt Peak Observatoryssä Yhdysvalloissa 11. huhtikuuta 1996. Didymoksen nimi tulee kreikan kielen kaksosta tarkoittavasta sanasta, sillä tällä pikkuplaneetalla on oma kuunsa. Ennen kuin Didymos sai nimensä se tunnettiin tunnuksella **1996 GT**. Asteroidi nimettiin 13. heinäkuuta 2004. Didymoksen kuun löysivät P. Pravec, L. A. M. Benner, M. C. Nolan, P. Kusnirak, D. Pray, J. D. Giorgini, R. F. Jurgens, S. J. Ostro, J.-L. Margot, C. Magri, A. Grauer, ja S. Larson 20. marraskuuta 2003. 

## Ominaisuudet
Didymoksen läpimitta on 750&nbsp;±&nbsp;100 metriä ja pyörähdysaika on 2,2593 tuntia. Kappaleen kuu on läpimitaltaan 170&nbsp;±&nbsp;30&nbsp;m sen keskietäisyys asteroidista on 1,18&nbsp;±&nbsp;0,03 km. Kuun kiertoaika on 0,4958&nbsp;±&nbsp;0,0002 päivää ja sen radan eksentrisyys on 0,06&nbsp;±&nbsp;0,06/0,04. Didymoksen kiertoaika Auringon ympäri on suunnilleen 770 päivää eli 2,11 Maan vuotta, ja radan eksentrisyys on noin 0,383752 ja inklinaatio vain noin 3,4°. Didymoksen systeemin massa on 5,27x1011 kg

## Tutkiminen
ESA:n ja NASA:n yhteinen AIDA-hanke tutki Didymoksen systeemiä vuonna 2022. AIDA koostui kahdesta eri luotaimesta: Törmääjästä (DART) ja tutkivasta luotaimesta (AIM). DART törmäsi Didymoksen kuuhun ja AIM:in keräsi tiedot törmäyksen vaikutuksista pikkuplaneettaan ja sen kuuhun. Tarkoituksena oli tutkia Didymosta ja sen kuuta myös muutenkin, kuten selvittää kappaleiden tarkemmat massat ja geologia sekä pinnan ominaisuudet.

DART törmäsi Didymoksen kuuhun Dimorphokseen 26. syyskuuta 2022, kello 23.14 (UTC). Törmäys vastasi energialtaan 4,8 TNT-tonnia ja se lyhensi Dimorphoksen kiertoaikaa Didymoksen ympäri 32 minuuttia.

## Katso myös
* Double Asteroid Redirection Test (DART)

## Lähteet
Live in Europe (Rory Gallagherin albumi)

**Live In Europe** on Rory Gallagherin livelevy vuodelta 1972.   

## Kappaleet
### A-puoli
# 
# 
# 
# 

### B-puoli
# 
# 
# 

### CD-bonusraidat
# 
# 

## Kokoonpano
* Rory Gallagher – kitarat, huuliharppu, mandoliini, laulu
* Gerry McAvoy – basso
* Wilgar Campbell – rummut

## Arviot
* Allmusic:  

## Lähteet

## Aiheesta muualla
* Live In Europe discogs.com-sivustolla